খুব সুন্দর একটি বন। নাম মায়াবন। প্রচণ্ড ঠাণ্ডা পড়েছে। বাইরে কোন মানুষ বা পশু-পাখি নেই। শুধু একটা খরগোশ ছানা মনের কষ্টে একা একা বাইরে হেঁটে বেড়াচ্ছে। তার কষ্ট হলো সে  আকারে খুবই ছোট। আর ছোট বলেই বনের অন্য সব পশু তাকে খেলতে নেয় না, তার সাথে মিশতে চায় না। তবে খরগোশ ছানাটি কখনোই কারো সাথে খারাপ আচরণ করতো না। সে এসব কথা ভাবতে ভাবতে হাঁটছে আর কাঁদছে, এমন সময় হঠাত্ একটা কান্নার আওয়াজ শুনতে পেলো। প্রথমে ভয় পেলেও ধীরে ধীরে সে কাছে গিয়ে দেখে একটা কাঠবিড়ালী পড়ে আছে, তার পা কেটে রক্ত ঝরছে। কাঠবিড়ালী ছানাটিকে দেখে বললো- ও ভাই আমাকে একটু সাহায্য করবে? আমি হাঁটতে পারছি না, পায়ে পচণ্ড ব্যথা হচ্ছে।